|  |  |
| --- | --- |
|  |  |

 --------------------------------------------------------------------------------------------------------------------------------------------------------------------------------------------

 31000 Osijek, Ulica cara Hadrijana 10 +385 31 321 700 ▪ helpdesk@foozos.hr ▪ www.foozos.hr

 OIB: 28082679513 ▪ MB: 1404881 ▪ IBAN: HR0823600001103081122

KLASA: 003-05/24-01/08
URBROJ: 2158-63-01-24-02

Osijek, 27. studenog 2024.

**Sveučilište Josipa Jurja Strossmayera u Osijeku**

**Fakultet za odgojne i obrazovne znanosti**

**objavljuje**

**JAVNI POZIV**

**Program prekvalifikacije za stjecanje kvalifikacija odgojitelja**

 prikupljanje zahtjeva za dostavu ponuda u postupku dodjele vaučera za financiranje troškova

I.

Predmet javnog poziva je prikupljanje zahtjeva za dostavu ponuda u postupku dodjele vaučera za financiranje troška Programa prekvalifikacije za stjecanje kvalifikacije odgojitelja za osobe s područja Republike Hrvatske.

II.

Glavni cilj poziva je omogućavanje pristupa obrazovanju za deficitarna zanimanja osobama koje su zaposlene kao nestručne zamjene na radnom mjestu odgojitelja u ustanovama ranog i predškolskog odgoja i obrazovanja a koje su prethodno stekle cjelovitu kvalifikaciju završetkom učiteljskog studija na razini 7.1 i to: specijalističkog diplomskog stručnog studija, integriranog prijediplomskog i diplomskog studija ili četverogodišnjeg stručnog studija primarnog obrazovanja te stekle 300 ECTS bodova.

III.

Ponuda se dostavlja isključivo na ime kandidata koji je podnio zahtjev za dostavom ponude i program oglašen u ovome pozivu.

IV.

Kandidati prilikom podnošenja zahtjeva trebaju:

1. imati cjelovitu kvalifikaciju na razini 7.1 (Najmanje razina 7.1 HKO-a (300 ECTS) odgovarajućeg profila) i
2. biti zaposleni u sustavu ranog i predškolskog odgoja i obrazovanja u Republici Hrvatskoj na radnom mjestu odgojitelja,
3. podnijeti potrebnu dokumentaciju.

V.

Na ovaj javni poziv se mogu prijaviti osobe oba spola, državljani Republike Hrvatske, koji ispunjavaju uvjete navedene u točki IV. ovoga poziva.

VI.

Fakultet za odgojne i obrazovne znanosti, kao pružatelj usluge obrazovanja, sukladno *Uvjetima i načinu korištenja sredstava za provedbu Obrazovanja za stjecanje kompetencija potrebnih za rad putem vaučera (izmjene i dopune 10. 7. 2024. godine)* Hrvatskog zavoda za zapošljavanje dužan je provjeriti udovoljavaju li podnositelji zahtjeva uvjetima upisa u program prilikom davanja ponude. Na javni poziv za dostavu ponuda ne mogu se prijaviti osobe koje:

* nisu prethodno stekli cjelovitu kvalifikaciju kako je prethodno opisano u točki II.
* nisu trenutačno zaposlene na radnom mjestu odgojitelja u ustanovama ranog i predškolskog odgoja i obrazovanja,
* studiraju (redoviti ili izvanredni studij, uključujući poslijediplomske studije)
* pohađaju neki od programa koji se financiraju putem vaučera ili su prethodno koristili vaučere,
* su prethodno radile u sustavu ranog i predškolskog odgoja i obrazovanja na radnom mjestu odgojitelja, tj. kojima je istekao ugovor o radu.

VII.

Kandidati podnose zahtjev za dostavu ponuda Fakultetu za odgojne i obrazovne znanosti putem maila **prekvalifikacija@foozos.hr**

Zahtjev treba sadržavati popunjen i vlastoručno potpisan obrazac zahtjeva za dostavu ponude (obrazac je u prilogu) i priloge:

* obostranu presliku osobne iskaznice
* presliku ugovora o radu
* presliku dokaza (diplome) o prethodno stečenoj cjelovitoj kvalifikaciji
* dokaz da kandidat prethodno nije bio zaposlen u sustavu predškolskog odgoja i obrazovanja na radnom mjestu odgojitelja - potvrdu odnosno ispis elektroničkog zapisa o podacima osiguranja HZMO-a (e-radna knjižica), ne stariji od dana objave ovog Javnog poziva
* popunjen i potpisan obrazac Izjave
* popunjen i potpisan obrazac Privole za prikupljanje i obradu osobnih podataka uz zahtjev.

VIII.

Ovaj Poziv je trajno otvoren, a prijave i zahtjevi se zaprimaju e-poštom na prekvalifikacija@foozos.hr

IX.

Planirani početak Programa prekvalifikacije za stjecanje kvalifikacija odgojitelja je po formiranju skupine, o čemu će kandidati biti pravovremeno obaviješteni.

X.

Nepotpune prijave neće se razmatrati.

Dodatne obavijesti kandidati mogu zatražiti od voditeljice Programa prekvalifikacije za stjecanje kvalifikacija odgojitelja:

izv. prof. dr. sc. Ksenija Romstein

e-mail: kromstein@foozos.hr

XI.

Prijavom na Javni poziv kandidat daje privolu da se svi njegovi osobni podaci sadržani u natječajnoj dokumentaciji prikupljaju i obrađuju u svrhu provedbe natječaja u skladu s propisima koji uređuju zaštitu osobnih podataka posebno Uredbom (EU) 2016/679 Europskog parlamenta i Vijeća od 27. travnja 2016. godine o zaštiti pojedinca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka).

**DEKANICA**

**Prof. dr. sc. Emina Berbić Kolar, v. r.**

 ZAHTJEV ZA DOSTAVU PONUDE

|  |  |
| --- | --- |
| Ime i prezime podnositelja: |  |
| Djevojačko prezime (ako je primjenjivo):  |  |
| Datum i mjesto rođenja: |  |
| OIB: |  |
| Adresa:  |  |
| Broj telefona ili mobitela: |  |
| Elektronička pošta: |  |
| Popis priloga: |  |

U \_\_\_\_\_\_\_\_\_\_\_\_\_\_\_\_\_\_\_\_\_ Vlastoručni potpis podnositelja

 (mjesto, datum)

**PRIVOLA**

Potpisom ove izjave dajem privolu Fakultetu za odgojne i obrazovne znanosti Sveučilištu Josipa Jurja Strossmayera u Osijeku, Ulica cara Hadrijana 10, Osijek (u daljnjem tekstu: Voditelj obrade) da prikuplja moje osobne podatke:

*- ime i prezime, prebivalište/boravište, osobni identifikacijski broj, datum rođenja, mjesto rođenja, državljanstvo, narodnost, imena roditelja, spol, broj telefona, e-mail adresa, zdravstveni podaci, akademski naziv, akademski stupanj, zvanje i radno mjesto, radnopravni status, podaci iz evidencije mirovinskog osiguranja*

te da ih obrađuje na način da ih koristi isključivo u svrhu:

* **podnošenja zahtjeva za dostavu ponuda u postupku dodjele vaučera za financiranje troškova Programa prekvalifikacije za stjecanje kvalifikacija odgojitelja***.*

Mojim osobnim podacima pristup mogu imati samo ovlaštene osobe Voditelja obrade i to za gore navedene svrhe.

Voditelj obrade poduzima sve tehničke i organizacijske mjere za zaštitu osobnih podataka. Voditelj obrade će čuvati moje podatke u skladu s Pravilnikom o zaštiti arhivskog i registraturnog gradiva te sukladno Pravilniku o arhiviranju te sukladno Općoj uredbi o zaštiti podataka.

Privolu dajem dobrovoljno te njenim potpisom potvrđujem kako sam upoznat da u bilo koje vrijeme mogu povući privolu za sve ili neke od osobnih podataka, ali će u tom slučaju Voditelj obrade možda biti onemogućen u izvršavanju obrade tj. provjere svih uvjeta za ispunjavanje uvjeta iz natječaja u kojem slučaju prijava može biti odbijena.

Također sam upoznat da, sukladno Općoj uredbi o zaštiti podataka, mogu pod određenim uvjetima, koristiti svoja prava da dobijem potvrdu o obradi, izvršiti uvid u svoje osobne podatke, ispraviti ili dopuniti moje osobne podatke, prigovoriti daljnjoj ili prekomjernoj obradi, blokirati nezakonitu obradu, zatražiti brisanje mojih osobnih podataka te zaprimiti presliku osobnih podataka radi prijenosa drugom voditelju obrade.

Potvrđujem da sam od strane Voditelja obrade upoznat kako sve ostale informacije vezano za obradu mojih osobnih podataka mogu provjeriti, dobiti kod Voditelja obrade te se mogu u pisanom obliku obratiti službeniku za zaštitu osobnih podataka.

Upoznat sam kako u vezi povrede mojih prava mogu podnijeti pritužbu Agenciji za zaštitu osobnih podataka, Martićeva 14, Zagreb.

IME I PREZIME\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

VLASTORUČNI POTPIS:\_\_\_\_\_\_\_\_\_\_\_\_\_\_\_\_\_\_\_\_\_

Datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IZJAVA**

Prilikom podnošenja zahtjeva za dostavu ponuda u postupku dodjele vaučera za financiranje troškova **Programa prekvalifikacije za stjecanje kvalifikacija odgojitelja** pod materijalnom i kaznenom odgovornošću vlastoručnim potpisom jamčim za točnost i istinitost podataka kako slijedi:

1. nisam u statusu studenta u redovitom statusu ili izvanrednom statusu
2. ne pohađam neki od programa koji se financiraju putem vaučera i nisam prethodno koristio/la vaučere
3. nisam prethodno radio/la u sustavu ranog i predškolskog odgoja i obrazovanja na radnom mjestu odgojitelja.

U \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_

 mjesto datum

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(vlastoručni potpis)